വെസ്റ്റിന്ഡീസിനെതിരായ ലോകകപ്പ് മത്സരത്തില് നിന്ന് ഡികോക്ക് പിന്മാറിയതിന് കാരണം പുറത്ത് ക്രിക്കറ്റ് ലോകത്തിന് ഞെട്ടല് ടി20 ലോകകപ്പില് ഇന്ന് വെസ്റ്റിന്ഡീസിനെതിരായ മത്സരത്തില് നിന്ന് ദക്ഷിണാഫ്രിക്കന് സൂപ്പര് താരം ക്വിന്റണ് ഡികോക്ക് പിന്മാറിയത് ക്രിക്കറ്റ് ലോകത്തെ ഞെട്ടിച്ചിരുന്നു. വര്ണവിവേചനത്തിനെതിരെ മുട്ടിലിരുന്ന് പ്രതിഷേധിക്കാന് മടിയുള്ളത് കൊണ്ടാണ് താരം ഈ മത്സരത്തില് നിന്ന് പിന്മാറിയതെന്ന് പിന്നാലെ ക്രിക്കറ്റ് ദക്ഷിണാഫ്രിക്ക തങ്ങളുടെ സോഷ്യല് മീഡിയ ഹാന്ഡിലുകളിലൂടെ വെളിപ്പെടുത്തി. ഡികോക്കിന്റെ ഈയൊരു തീരുമാനം കായിക ലോകത്ത് വലിയ വിവാദമായിക്കഴിഞ്ഞു. വര്ണവിവേചനത്തിനെതിരെയുള്ള ബ്ലാക്ക് ലിവ്സ് മാറ്റര് ബി എം എല് മൂവ്മെന്റിന് ഐസിസി വലിയ പിന്തുണയാണ് നല്കുന്നത്. ഇതിന്റെ ഭാഗമായി ലോകകപ്പ് മത്സരങ്ങള്ക്ക് മുന്പ് താരങ്ങള് മുട്ടുകുത്തി നിന്ന് പ്രതിഷേധിച്ച് ഈ മൂവ്മെന്റിനോടുള്ള പിന്തുണ അറിയിക്കാറുണ്ട്. ഇന്ന് വെസ്റ്റിന്ഡീസിനെതിരെ നടക്കുന്ന ലോകകപ്പ് മത്സരത്തിന് മുന്പ് മുട്ടു കുത്തി നിന്ന് ബി എല് എം മൂവ്മെന്റിന് ഐക്യദാര്ഢ്യം പ്രകടിപ്പിക്കാന് ക്രിക്കറ്റ് ദക്ഷിണാഫ്രിക്ക താരങ്ങള്ക്ക് നിര്ദ്ദേശം നല്കിയിരുന്നു. എന്നാല് ഇതിനോട് എതിര്പ്പ് പ്രകടിപ്പിച്ച് ഈ മത്സരത്തില് നിന്നു തന്നെ വിട്ടു നില്ക്കാന് ഡികോക്ക് തീരുമാനിക്കുകയായിരുന്നു. സംഭവം വലിയ വിവാദമായതോടെ ഡികോക്കിനെതിരെ ദക്ഷിണാഫ്രിക്കന് ബോര്ഡിന്റെ അച്ചടക്ക നടപടിയുണ്ടാകുമെന്നാണ് സൂചനകള്.